Diari Oficial de la Generalitat Valenciana


Sumari del DOGV 324, del 31-12-1985 (1985/805518)

LLEI de la Generalitat Valenciana 15/1985, de desembre, de Pressupostos de la Generalitat Valenciana per a l'exercici 1986.
---------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/l/1985/12/30/15/dof/vci/html**

### Dades del document

Número de DOGV
:   324

Data del DOGV
:   31-12-1985

Secció del DOGV
:   DISPOSICIONS GENERALS

Número del document
:   1985/805518


Data del document
:   30-12-1985

Organisme emissor
:   Presidència de la Generalitat

Tipus de document
:   Llei

Anàlisi jurídica

Llei de la Generalitat Valenciana 15/1985, de 30 de desembre, de Pressupostos de la Generalitat Valenciana per a l'exercici 1986.  
Sia notori i manifest a tots els ciutadans que les Corts Valencianes han aprovat i jo, d'acord amb el que estableixen la Constitució i l'Estatut d'Autonomia, en nom del Rei, promulgue la Llei següent:   
PREAMBUL  
El manteniment dels objectius del Programa Econòmic València, la col·laboració en l'esforç de totes les Administracions Públiques en la reducció del dèficit i el compliment de les previsions de la Llei de la Funció Pública Valenciana són les característiques essencials de la Llei de Pressupostos de la Generalitat Valenciana per a 1986.   
El Programa Econòmic Valencià definia el pressupost com a el seu principal instrument; fidel a l'esmentat principi, el Pressupost de la Generalitat Valenciana per a 1986 aplica al pròxim exercici una distribució de la despesa per funcions, programes i projectes que s'ajusta estrictament al que preveu, per a les diferents àrees, per l'esmentat Programa.   
La col·laboració en l'esforç comú del conjunt de les Administracions Públiques en la reducció de la proporció del dèficit sobre el PIB -no incrementant l'endeutament, reduint la despesa corrent i mantenint el volum d'inversió- s?ha realitzat mitjançant una elaboració rigorosa dels programes i una selecció dels objectius més importants de la programació.   
Front a un ajust uniformista dels programes, el Pressupost de la Generalitat Valenciana per a 1986 ha optat per un manteniment (i fins i tot un creixement) d'aquells programes que incideixen en el nivell de prestació dels serveis públics fonamentals als ciutadans i dels que repercuteixen directament o indirecta en la dinamització dels sectors productius, i per tant en el nivell d'ocupació.   
Aquesta Llei incorpora les previsions de la Llei 10/1985 de la Funció Pública Valenciana en allò referent a la modificació del sistema retributiu, com a part integrant d'una funció pública dissenyada per tal d'aconseguir majors quotes d?eficàcia.   
Junt als aspectes anteriors cal ressaltar:   
- La continuació de l'esforç d'elaboració per programes i objectius, amb una concreció major d'aquests darrers.   
- La introducció de mecanismes que agiliten la gestió administrativa de la despesa pública, tant corrent com d'inversió. Així com un reforçament de les garanties de publicitat i concurrència.   
- La modificació de la classificació econòmica de la despesa, que permetrà l'aplicació en 1986 del Pla General de Comptabilitat a la Generalitat Valenciana.   
DELS CREDITS INICIALS I EL SEU FINANÇAMENT  
Article primer  
1. Per la present Llei s'aproven els pressupostos de la Generalitat Valenciana per a l'exercici 1986, integrats per:   
a) El Pressupost de la Generalitat Valenciana, en l'Estat de Despeses del qual es concedeixen crèdits per un import de cent seixanta-sis mil setanta-nou milions setanta-vuit mil pessetes, el fiançament del qual es realitzarà amb els drets econòmics a liquidar durant l'exercici, que es detallen en l'Estat d?Ingressos, calculats en un import total de cent seixanta-sis mil setanta-nou milions setanta-vuit mil pessetes.  
Les operacions d'endeutament previstes per l'Estat d'Ingressos i autoritzades en l'article sisé d'aquesta Llei sumen set mil set-cents setanta-cinc milions de pessetes.   
Els beneficis fiscals que afecten els tributs el rendiment dels quals se cedeix per l'Estat a la Generalitat Valenciana es calculen en dos mil cinc-cents catorze milions de pessetes.   
b) El pressupost de l'Entitat Gestora de la Seguretat Social que assumeix les competències transferides pel RD 264/1985 en matèria de l'INSERSO, en la dotació de despeses del qual es concedeixen crèdits per un import de tres mil cent nou milions dues-centes quaranta-sis mil pessetes, el finançament del qual es realitzarà amb els recursos que es detallen en el respectiu Estat d'Ingressos de l'Entitat.   
c) El Pressupost de l'organisme autònom de caràcter financer denominat Institut per a la Petita i Mitjana Indústria Valenciana (IMPIVA), en la dotació de despeses del qual es concedeixen crèdits per un import de mil sis-cents vuitanta-tres milions, i el finançament del qual es realitzarà amb els recursos que es detallen en el respectiu Estat d'Ingressos de l'Organisme.   
d) Les dotacions i recursos corresponents a l'empresa pública Societat Valenciana per a la Promoció d'Instal·lacions Industrials, per un import de cent trenta-quatre milions de pessetes.   
2. L?assignació per funcions del Pressupost de Despeses és la següent (en milers de pessetes):   
1. Alta direcció i s. gls . 2.622.437  
2. Regulació econòmica general 3.302.761  
3. Cultura¡ desenvolupament comunitari 3.892.955  
4. Educació i recerca 49.024.803  
5. Sanitat i serveis socials 67.447.262  
6. Agricultura Pesca i Alimentació. 84.428.479  
7. Indústria i Energia 3.432.077  
8. Comerç i Turisme 734.138  
9. Infrastructura pública i transport 6.847.649  
10. Habitatge i ord. M territori 5.364.535  
11. Treball 2.761.978  
12. Transferències a ens públics 93.657.192  
II  
DE LA DETERMINACIO DELS CREDITS  
Article segon. Augment de les retribucions del personal al servei de la Generalitat Valenciana.   
1. Amb efectes d?1 de gener de 1986, l'increment conjunt de les retribucions íntegres del personal al servei de la Generalitat Valenciana, no sotmès a legislació laboral, així com la massa salarial bruta d'aquest, no podrà superar el 7,2 per cent, sense perjudici del resultat individual de l'aplicació de l'esmentat increment.   
2. No obstant això, i exclusivament per al supòsit de col·lectius de personal que parteixen d?una situació especialment desfavorida, el Consell podrà aprovar increments d e retribucions addicionals al que s'aplique amb caràcter general, en compliment del paràgraf anterior.   
Article tercer. Retribucions per a 1986 del personal que exerceix llocs de treball de caràcter administratiu.   
1. Les retribucions dels funcionaris de la Generalitat i del personal contemplat en les disposicions transitòries primera, segona, tercera, paràgraf 1, de la Llei 10/1985, de la Funció Pública Valenciana seran les que s'indiquen en aquest article.   
2. Les quanties del sou i triennis, referides a dotze mensualitats, seran les següents:   
GRUP SOU TRIENNI  
A 1.294.059 47.004  
B 1.739.539 37.608  
C 937.829 28.200  
D 099.574 18.816  
E 195.980 14.100  
Els pagaments extraordinaris seran cadascun de l'import d'una mensualitat de sou i trienni. La pertinença a cadascun dels grups contemplats en el paràgraf anterior es produirà d'acord amb el que preveu l'article 4t de la Llei 10/1985 de la Funció Pública Valenciana.   
3. El complement de destinació serà el corresponent al nivell del lloc de treball que s'exercesca, d'acord amb les següents quanties, referides a dotze mensualitats:   
NIVELL IMPORT  
30 1.075.728  
32 554.059  
21 630.465  
06 543.968  
12 063.038  
37 054.821  
85 276.618  
11 360.113  
44 787.149  
18 757.305  
51 544.155  
65 687.771  
39 137.092  
95 488.085  
47 290.917  
92 485.397  
77 283.895  
38 044.233  
15 231.013  
54 458.419  
75 616.039  
9 226.404  
8 213.924  
7 201.456  
6 188.988  
5 176.520  
Els nivells de complement de destinació de cada lloc de treball es determinarà d'acord amb el que preveu la disposició transitòria quarta de la Llei 10/1985 de la Funció Pública Valenciana.   
4. D'acord amb el que preveu l'article 52, apartat 2, lletra a) de la Llei 10/1985 de la Funció Pública Valenciana, el Consell, a proposta de la Conselleria d'Economia i Hisenda, amb informe previ de la Conselleria d'Administració Pública, i una vegada determinat el conjunt de llocs de treball als quals s'assignarà un complement específic, n'aprovarà les quanties, inclosos, si s'escau, els de Secretaris i Directors Generals, a l'objecte de retribuir les condicions particulars d'alguns llocs en atenció a la responsabilitat, especial dificultat tècnica, dedicació, incompatibilitat, perillositat o penositat.   
La Conselleria d'Economia i Hisenda podrà modificar, a proposta de les Conselleries i previ informe de la Conselleria d'Administració Pública, les quanties assenyalades quan s'altere el contingut funcional del lloc de treball, així com ampliar a altres llocs de similar contingut el complement específic acordat pel Consell.   
5. Una vegada completat el procés de classificació de llocs de treball previst en la disposició transitòria 4ª de la Llei 10/1985 de la Funció Pública Valenciana, la Conselleria d'Economia i Hisenda i la d'Administració Pública establiran, mitjançant ordre conjunta, els criteris de caràcter general que hagen de seguir els responsables dels programes per a la determinació de la quantia individual del complement de productivitat previst en l'article 52, apartat 2, lletra b) de l'esmentada Llei. La quantia global no podrà ultrapassar de l'u per mil dels costos de personal de cada programa.   
En cap cas les quanties assignades per complement de productivitat durant un període de temps originaran cap dret individual en relació a les valoracions o apreciacions corresponents a períodes successius.   
D'acord amb allò establert en l'article 52.2 b) de la Llei 10/1985 de la Funció Pública Valenciana, serà requisit indispensable per a la possible aplicació la consignació pressupostària prèvia en el programa corresponent.   
6. Exclusivament a efectes retributius, la quantia de les percepcions dels Directors Generals o assimilats serà la prevista per als funcionaris del grup A, i nivells 30 de complement de destinació.   
Article quart. Retribucions del personal de la Seguretat Social.  
1. Les retribucions del personal funcionari de la Seguretat Social experimentarà un increment global màxim del 7,2%.  
Les retribucions del personal de les institucions sanitàries de la Seguretat Social, no compreses en el paràgraf anterior, experimentaran un increment global màxim del 7,2%, sense perjudici del resultat individual que pogués resultar de la negociació amb els sindicats més representatius amb el fi d'aconseguir l'homogeneïtzació i equiparació de les condicions retributives.   
Article cinqué. Convenis Col·lectius que afecten el personal laboral.   
1. Als efectes prevists en l'article dos, 1, d'aquesta Llei, per poder pactar nous Convenis Col·lectius, negociar, o aplicar revisions salarials, adhesions o acordar l'extensió, en tot o en part, a altres Convenis ja existents del sector públic, així com per poder aplicar convenis col·lectius d?àmbit sectorial o revisions salarials d'aquests, i per atorgar millores retributives unilaterals amb caràcter individual o col·lectiu, caldrà l'informe favorable previ de la Conselleria d'Economia i Hisenda.   
2. Amb aquesta finalitat, la Conselleria d'Administració Pública remetrà, amb caràcter previ a la signatura de les parts negociadores, el Projecte de pacte o millora respectiva, al qual acompanyaran:   
a) Certificat de les retribucions efectivament satisfetes al personal afectat durant 1985.   
b) Valoració de tots els aspectes econòmics derivats del Projecte d'acord, amb la qual cosa es determinarà la massa salarial per a 1986. La quantia no podrà excedir de l'autoritzada prèviament per la Conselleria d'Economia i Hisenda amb anterioritat a l'inici de les negociacions.   
3. L'informe serà emés en el termini màxim de quinze dies a comptar des de la data de recepció del Projecte de pacte, i versarà sobre tots els extrems dels quals es deriven conseqüències directes o indirectes en matèria de despesa pública, tant per a l'any 1986 com per a exercicis futurs, i, especialment, en relació a la determinació de la massa salarial corresponent i a control del seu creixement.   
4. Seran nuls de ple dret els acords adoptats en aquesta matèria amb omissió de tràmit d'informe, sense que es puguen pactar creixements salarials per a exercicis futurs que impliquen modificacions contràries a les que determinen les futures lleis de Pressupostos Generals de l'Estat .   
Article sisé. De l'endeutament a llarg termini.   
S'autoritza el Consell perquè emeta Deute Públic o concerte operacions de crèdit fins un import de set mil set-cents setanta-cinc milions de pessetes, destinats a finançar despeses d'inversió recollides en el Pressupost, en els termes prevists en l'article cinquanta-sis de l'Estatut i catorzè de la Llei Orgànica de Finançament de les Comunitats Autònomes.   
Article seté. De l'endeutament a curí termini.   
S'autoritza el Conseller d'Economia i Hisenda perquè concerte operacions de crèdit per un termini inferior a un any, fins un màxim de sis mil dos-cents milions de pessetes destinats a atendre les necessitats de Tresoreria derivades de diferencies en el venciment dels seus ingressos i pagaments.   
Article vuité. Avals de la Generalitat.   
D'acord amb el que preveu l'article vuitanta-u de la Llei d'Hisenda Pública de la Generalitat, l'import total dels avals a prestar per la Generalitat Valenciana en l'exercici de 1986, no podrà ultrapassar la garantia de mil cinc-cents milions de pessetes per al primer aval i de mil milions de pessetes per al segon aval.   
Article nové. Taxes i exaccions.   
1. La quantia de les taxes i exaccions de la Generalitat Valenciana, durant l'exercici de 1986, serà l'establerta en el Text Articulat de la Llei de Bases de Taxes de la Generalitat Valenciana, incrementada en un 10%.  
2. Quan de la recaptació de les taxes i exaccions al llarg de l'exercici de 1986, es pogués calcular un rendiment inferior al previst, es procedirà a minorar els corresponents crèdits de l'estat de despeses del programa finançat amb la susdita font de recursos.   
Així mateix quan en les taxes i exaccions la recaptació efectiva fas superior a la calculada, podran generar-se crèdits en l'estat de despeses del programa finançat per l'esmentat concepte d'ingressos.   
3. Les taxes i exaccions parafiscals corresponents a serveis transferits efectivament, per un o altre motiu, amb posterioritat a la data d'entrada en vigor d'aquesta Llei, es regiran per la normativa aplicable amb caràcter general a les susdites taxes i exaccions parafiscals.   
III  
DE LA GESTIO DELS CREDITS  
Article deu. Crèdits en funció d'objectius i programes.   
1. El crèdit pressupostari es defineix com el consignat per concepte econòmic i programa pressupostari.   
Els crèdits de l'Estat de Despeses finançaran els programes de la Generalitat Valenciana per a l'exercici de 1986. La contracció d'obligacions i l'execució de pagaments amb càrrec a aquests es realitzarà amb el fi d'assolir el compliment dels objectius qui s'hi assenyalen.   
2. La Conselleria d'Economia i Hisenda regularà el mecanisme de seguiment de l'execució dels crèdits i el compliment dels objectius de cada programa, vetlarà pel seu compliment i proposarà al Consell les mesures que considere necessàries per tal d'assegurar-ne l'assoliment.   
Article onze. Caràcter limitatiu dels crèdits.   
Els crèdits de l'Estat de despeses tenen caràcter limitatiu, i és subjecta la seua gestió i modificació al que preveu la Llei d'Hisenda Pública de la Generalitat Valenciana i al que disposa aquesta Llei.   
Article dotze. Ampliació de plantilles i contractació personal laboral per a l'execució d'obres.   
1. Durant l'exercici de 1986 no es tramitaran expedients d'ampliació de dotacions de personal ni disposicions o expedients de creació i/o reestructuració d'unitats si l'increment de la despesa pública que se'n deriva no resta compensada mitjançant la reducció d'aquests conceptes en altres unitats o en crèdits corrents d'aqueixa mateixa unitat.   
2. Amb càrrec als respectius crèdits per a inversions solament podran formalitzar-se contractacions de personal en règim laboral amb caràcter temporal, quan les Conselleries i Organismes autònoms necessiten d'utilitzar mitjans personals per a la realització, per administració directa i per aplicació de la legislació de contractes de l'Estat, d'obres o serveis corresponents a alguns dels programes inclosos en el Pressupost.   
3. Aquesta contractació requerirà l'acreditació de la inel·ludible necessitat d'aquesta per mancar de suficient personal, i la quantia de les despeses d'aquesta naturalesa no podrà ultrapassar les previsions que per a cada obra s'establesquen en els programes, projectes o memòries degudament aprovats.   
4. Els contractes en règim laboral hauran de formalitzar-se seguint les prescripcions dels articles 15 i 17 de l'Estatut dels Treballadors, aprovat per Llei 8/1980, de 10 de març en la redacció donada per la Llei 32/1984 de 2 d'agost i normativa que els desenvolupa. En els contractes es farà constar l'obra o servei per a la realització del qual es formalitza i el temps de duració, així com la resta de les formalitats que imposa la legislació sobre contractes laborals eventuals o temporals. L'incompliment d'aquestes obligacions formals, així com l'assignació de l'esmentat personal per a funcions diferents de les que determinen els contractes, de les quals pogués derivar-se dret a ser fix per a l'esmentat personal, podran ser objecte de deducció de les responsabilitats previstes en el Títol VI de la Llei 4/1984, de 13 de juny, d'Hisenda Pública de la Generalitat Valenciana.   
Article tretze. Gestió específica de les despeses de funcionament.  
1. Per al conjunt dels centres gestors de despesa que es relacionen en l'annex I, i a l'objecte de facilitar als responsables d'aquests una gestió més àgil i eficaç del recursos, s'autoritza la gestió integrada dels crèdits del capítol segon de l'estat de despeses ("Despeses de béns corrents i serveis"), que per a cada tipus de centre es detonen en l'esmentat annex.   
2. L'anterior forma de gestió implica que la xifra limitativa de la despesa no estiga determinada per la consignació pressupostària concreta de cada concepte integrat, en cada cos, amb aquesta finalitat. Aquesta integració no excusa, en cap supòsit, la comptabilització de la despesa pels conceptes pressupostaris corresponents.   
Article catorze. Contractació de subministraments.   
1. Podrà autoritzar-se l'adjudicació directa dels contractes de subministraments de béns regulats en l'article 87.4 de la Llei de Contractes de l'Estat la quantia dels quals no excedesca en total de deu milions de pessetes.   
2 . Tindran la consideració de subministraments menors, als quals es refereix l'article 86 de la Llei de Contractes de l'Estat, aquells l'import total dels quals no excedesca de 500.000 pessetes.   
3. La contractació de subministraments de béns de l'apartat 1 s'efectuaran sota els principis de publicitat i concurrència i amb criteris d'eficàcia en la gestió i economia en les despeses, tot requerint-se la difusió de les condicions tècniques i econòmiques del subministrament a contractar, i s'haurà d'acreditar en l'expedient el compliment dels requisits indicats.   
Article quinze. Concessió de subvencions corrents.   
1. La concessió d'ajudes i subvencions amb càrrec als Pressupostos de la Generalitat, incloses de manera innominada o genèrica en el capítol quart de l'estat de despeses d'aquest, es farà segons els criteris de publicitat, concurrència i objectivitat.   
En relació amb això, els titulars de les Conselleries corresponents, en l'exercici de llurs potestats reglamentàries, establiran, cos de no existir i prèviament a la disposició dels crèdits, les oportunes normes reguladores de la concessió.   
2. La concessió d'ajudes o subvencions corrents en quanties superior a deu milions de pessetes, exigiran l'aprovació del Consell, a proposta del Conseller respectiu, publicada en el Diari Oficial de la Generalitat Valenciana   
Article setze. Finançament de les Corporacions Locals.   
1. La Conselleria d'Economia i Hisenda, en compliment de l'article quaranta-nou, dos, de l'Estatut, distribuirà, d'acord amb els criteris que la legislació de l'Estat establesca, els ingressos dels Ens Locals que consistesquen en participació en ingressos i subvencions incondicionals.   
2. L'esmentada distribució es realitzarà mitjançant lliuraments trimestrals a compte, produint a la fi de l'exercici la liquidació definitiva en la participació, d'acord amb els criteris fixats, i efectuant-se, si s'escau, l'oportuna regularització mitjançant les compensacions que procedesquen.   
Article disset. Contractació directa d'obres i serveis.   
El Consell, a proposta de les Conselleries interessades i d'acord amb la Llei de Contractes de l'Estat, i la Llei 50/84, de Pressupostos de l'Estat per a 1984, podrà autoritzar la contractació directa de tots aquells projectes d'obres que s'adjudiquen durant l'exercici de mil nou-cents vuitanta-sis amb càrrec als pressupostos de les Conselleries respectives i llurs Organismes Autònoms, qualsevol que siga l'origen dels fons i el pressupost del qual siga inferior a 50 milions de pessetes.   
En els casos contemplats en el paràgraf anterior, el tràmit de contractació directa d'obres observarà rigorosament les garanties de publicitat i concurrència, essent obligada, per tant, la publicació en el Diari Oficial de la Generalitat Valenciana   
Article divuit. Substitució d'obres programades i programació plurianual.   
1. La substitució d'obres que integren la relació de projectes finançats amb càrrec al Fons de Compensació Interterritorial, l'execució dels quals no puga realitzar-se durant l'exercici previst per causes degudament justificades, haurà de ser acordada per la Comissió de Programació Econòmica i Inversions Públiques de la Generalitat i el Comité d'Inversions Públiques de l'Administració Central, i aprovada pel Consell si el projecte correspon a competències transferides.   
2. La substitució d'obres de primer establiment programades, de projectes no finançats amb càrrec al Fons de Compensació Interterritorial, l'execució de la qual no puga realitzar-se durant l'exercici de 1986, per causes degudament justificades, haurà de ser autoritzada pel Consell previ informe de la Comissió de Programació Econòmica i Inversions Públiques de la Generalitat.   
3. El Consell, a proposta del Conseller d'Economia i Hisenda, podrà modificar els percentatges assenyalats en el paràgraf tres, de l'article vint-i-nou de la Llei d'Hisenda Pública de la Generalitat, així com variar el nombre d'anualitats en els casos especialment justificats, a petició de la corresponent Conselleria i amb els informes previs que s'hi estimen oportuns.   
Article dinou. Agilització dels tràmits previs de les obres inferiors a tres milions de pessetes.   
Per a aquelles obres el cost de les quals siga inferior als tres milions de pessetes, la memòria valorada d'aquestes serà l'únic document exigible als efectes de l'adjudicació del contracte per a la seua realització.   
Article vint. De la concessió de les transferències de capital.  
1. La concessió d?aquelles subvencions de capital per import superior a vint-i-cinc milions de pessetes requerirà l?aprovació del Consell a proposta del Conseller respectiu.   
2. Quan les subvencions financen obres que exigesquen projecte tècnic, aquest haurà de sotmetre's a Informe de l'Oficina de Supervisió de Projectes o de tècnics designats per la pròpia Conselleria; en tot cas, els pagaments parcials, o el total de la subvenció concedida, s'efectuaran contra certificació d'obra expedida per tècnic competent i d'acord amb els percentatges i condicions de finançació establertes en la concessió d'aquesta.   
3. Les transferències de capital concedides amb càrrec als Pressupostos de la Generalitat Valenciana per a 1986 que no hi tinguen assignació nominativa, ho seran tenint en compte criteris de publicitat, concurrència i objectivitat en la concessió.   
A tal efecte, les Conselleries sota la responsabilitat de les quals recaiga la gestió dels crèdits, regularan mitjançant les oportunes normes -i en cas de no existir prèviament disposició sobre això- la concessió de les corresponents subvencions, que contemplaran en tot cas els següents extrems:   
- La garantia del compliment de les obligacions de l'entitat subvencionada (règim d'aval, etc.).   
- Les normes de justificació de la utilització de la subvenció.   
- El compliment, per part dels concessionaris de les subvencions, de les seues obligacions fiscals i front a la Seguretat Social.   
- Un programa d'actuació que garantesca l'execució de les obres en el període de l'any en el qual es concedeix la subvenció.   
4. La Conselleria d'Economia i Hisenda podrà establir una norma març que contemple els requisits que sobre els anteriors aspectes han de complir les específiques que han de regular els diferents tipus de transferències de capital.   
IV  
DE LA MODIFICACIO DELS CREDITS  
Article vint-i-u. Principis Generals.   
1. Els límits establerts en l'article 32 i següents de la Llei d'Hisenda Pública de la Generalitat Valenciana, per a la modificació dels crèdits, s'aplicaran als crèdits del Pressupost de la Generalitat Valenciana per a 1986, amb les especificacions que resulten dels articles següents.   
2. Tot acord de modificació pressupostària haurà d'indicar expressament el programa, servei i crèdit pressupostari afectat per aquesta, així com la incidència en la consecució dels respectius objectius de despesa.   
Article vint-i-dos Competències del Consell per autoritzar modificacions pressupostàries.   
Correspon al Consell, a proposta de la Conselleria d'Economia i Hisenda, l'autorització de les següents modificacions del pressupost:   
a) Les habilitacions que suposen l'obertura d'un capítol de despesa inexistent en un programa i no incórreguen en les circumstàncies que assenyala l'apartat I de l'article 32 de la Llei d'Hisenda Pública de la Generalitat.   
b) Les transferències entre crèdits de diferents programes d'una mateixa funció, amb les limitacions que recull l'article 33 de la Llei d'Hisenda Pública de la Generalitat.   
c) Les habilitacions i transferències de crèdit que es deriven de reorganitzacions administratives l'aprovació de les quals requeresca acord del Consell.   
Article vint-i-tres Competències de la Conselleria d'Economia i Hisenda per autoritzar modificacions pressupostàries.   
Correspon a la Conselleria d'Economia i Hisenda, a proposta de les Conselleries interessades, l?autorització de les següents modificacions del pressupost:   
a) Les habilitacions de crèdit que no suposen l'obertura d'un capítol de despeses d'un programa i no incórreguen en les circumstàncies assenyalades en l'apartat I de l'article 32 de la Llei d'Hisenda Pública de la Generalitat Valenciana.   
b) Les transferències de crèdit, amb les limitacions que recull l'article 33 de la Llei d'Hisenda Pública de la Generalitat, sempre que els crèdits afectats pertanyen a un mateix programa.   
c) Les generacions de crèdit segons que preveu l'article 37 de la Llei d'Hisenda Pública de la Generalitat, així com aquelles que es deriven de transferències de fons que es produesquen com a conseqüència de l'entrada en vigor o ampliació dels traspassos de serveis de l'Administració Central a la Comunitat Valenciana, sempre que es realitzen pel mateix import i naturalesa econòmica que les contingudes en l'acord de transferències.   
d) Les transferències de crèdit que es deriven de reorganitzacions administratives, l?aprovació de les quals correspon a les Conselleries i Organismes Autònoms.   
e) La incorporació de romanents dels crèdits de l'exercici anterior, qualsevulla que siga la seua naturalesa econòmica, que garantesquen compromissos de despeses contretes fins l'últim dia de l'exercici pressupostari i que per motius justificats no s'hagen pogut realitzar durant l'exercici.   
Junt a la incorporació de romanents es determinaran les condicions i els terminis de gestió d'aquests, en qualsevol cos dins de l'exercici en el qual s'acorda la incorporació.   
f) Les que siguen necessàries per dotar els crèdits que, fins una suma igual a les obligacions el reconeixement de les quals siga preceptiu, prèvia determinació dels recursos que les han de finançar i compliment de les formalitats legalment establertes o que s'establesquen, financien els següents conceptes de despesa   
1. Les quotes de la Seguretat Social i el complement familiar, d'acord amb els preceptes en vigor, així com les aportacions de la Generalitat al règim de previsió social dels funcionaris públics.   
2. Els triennis derivats del còmput del temps de servei realment prestat a l'Administració.   
3. Els crèdits destinats al pagament del personal, en allò que hagen de ser incrementats com a conseqüència d'elevacions salarials efectuades durant l?exercici o en exercicis anteriors, per modificació del salari mínim interprofessional, o que es deriven de disposició legal.   
4. Els que es destinen al pagament d'interessos o l'amortització del principal i les despeses derivades del Deute, així com les obligacions derivades de pèrdues en operacions de crèdit avalades per la Generalitat Valenciana.   
5. Les destinades a satisfer el pagament de les pensions per vellesa o malaltia i les ajudes a minusvàlids en la mesura que augmenten els beneficiaris que reuniran els requisits establerts en la normativa vigent.   
Article vint-i-quatre Competències de les Conselleries per autoritzar modificacions pressupostàries.   
1. Correspon a la Presidència de la Generalitat, les Conselleries i als Organismes Autònoms de la Generalitat l'autorització, previ informe de la Intervenció Delegada i en relació amb el pressupost de la Conselleria i dels Organismes Autònoms que en depenen, la redistribució dels crèdits, mitjançant transferències o habilitacions, dels diferents conceptes del Capítol II, "Despeses de funcionament", sempre que pertanyen a un mateix programa, així com la redistribució dels crèdits de diferents conceptes d'un mateix article pressupostari de qualsevol capítol, tret que s'hi tracte de crèdits de personal i inversions.   
2. Les resolucions a les quals donen lloc les modificacions pressupostàries realitzades en ús de l'autorització recollida en el paràgraf primer, es notificaran a la Conselleria d'Economia i Hisenda per al seu coneixement i instrumentació, que s en se aquest requisit no tindran cap efectivitat.   
Article vint-i-cinc. Repercussions pressupostàries de les normes.   
Tot avantprojecte de llei o projecte de disposició administrativa, l?aplicació dels quals puga comportar un increment de despesa en l'exercici de 1986, o de qualsevol exercici posterior, haurà d'incloure una memòria econòmica en la qual es posen de manifest les repercussions pressupostàries derivades de l'execució.   
D'igual manera, cada proposició o esmena de llei que supose augment dels crèdits o minva dels ingressos pressupostaris, requerirà la conformitat del Consell per a la seua tramitació.   
V  
DE LA INFORMACIO A LES CORTS  
Article vint-i-sis. De la informació de la Conselleria d'Economia i Hisenda.   
La Conselleria d'Economia i Hisenda a més de la informació prevista en l'article 68 de la Llei d'Hisenda Pública de la Generalitat, retrà comptes a la Comissió d'Economia, Pressupostos i Hisenda de les Corts Valencianes, dels següents aspectes:   
a) Dels romanents de crèdit anul·lats de l'exercici anterior que han estat incorporats a l'estat de despeses del Pressupost de 1986, en el termini dels quinze dies posteriors a la seua aprovació.   
b) Trimestralment, de la relació de projectes d'inversió que s?han acollit al règim de contractació directa.   
c) Trimestralment, del grau d'execució dels projectes d'inversió dels crèdits de transferències de capital i els d'operacions financeres.   
d) Trimestralment, de la relació d'obres finançades amb càrrec al FCI que hagen estat substituïdes.   
e) La informació sobre les operacions d'emissió de Deute o crèdits aprovats.   
f) Trimestralment, sobre les incidències que s'hagen produït en la concessió, redacció i cancel·lació d'avals i, si s'escau, dels riscs efectius als quals la Generalitat haurà de fer front directament com a conseqüència de la seua funció d'avalista.   
g) Cada període de sessions, del grau d'execucló dels programes i objectius, previstos en el Pressupost, així com, si s'escau, de les mesures adoptades pel Consell per al seu compliment.   
h) En cada penode de sessions, de l'ús de l'autorització prevista en l'article segon, apartat dos.   
DISPOSICIONS ADDICIONALS  
Primera Corts Valencianes i Sindicatura de Comptes  
La Mesa de les Corts Valencianes i la Sindicatura de Comptes incorporaran els romanents de pressupostos anteriors als mateixos capítols pressupostaris de 1986.   
Les dotacions pressupostàries de les seccions de les Corts Valencianes i Sindicatura de Comptes es lliuraran per quartes parts trimestrals a nom. d'aquestes i no estaran subjectes a justificació.   
Segona  
En relació amb allò que preveu el paràgraf segon de l'article 63 de la Llei de Patrimoni de l'Estat, i fins que no es regule per Llei de les Corts Valencianes el patrimoni de la Generalitat, quan es tracte d'alienació d'immobles construïts dins dels Plans de Promoció Pública d'Habitatges, no serà necessari l'acord del Consell, per a l'alienació directa d'aquests habitatges, locals comercials i edificacions complementàries, encara que el valor d'aquests siga superior a cinc milions de pessetes.   
En aquests supòsits, bastarà que l'alienació siga acordada pel Conseller d'Economia i Hisenda, o autoritat o funcionari en qui delegue.   
DISPOSICIONS TRANSITORIES  
Primera Aplicació del Sistema Retributiu al llarg de l'exercici 1986.   
1. Fins que no es produesca la classificació de llocs de treball prevista en l'article 17 de la Llei 10/1985 de la Funció Pública Valenciana els nivells de complement de destinació seran els assignats a cada lloc de treball en finalitzar l'exercici de 1985.   
2. Des de l'1 de gener de 1986 s'aplicaran al personal comprés en l'article 3 d'aquesta Llei les quanties de les retribucions bàsiques i el complement de destinació fixats en els números 2 i 3 de l'esmentat article. Aquest darrer segons allò que preveu l'apartat 1 d'aquesta disposició.   
3. Al personal que com a conseqüència de l'aplicació de l'apartat anterior experimente, en termes anuals, un increment sobre les retribucions, no ocasionals, percebudes en 1985 inferior al 7,2%, li serà assignat un complement personal i transitori fins assolir aquest increment.   
4. Fins que no es produesca la classificació definitiva de cada lloc de treball el complement personal i transitori es modificarà, per variacions en el nivell de destinació o exclusiva, en la mateixa quantia que ho haguessen fet les retribucions en 1985 incrementades en un 7'2%. Una vegada classificat definitivament el lloc de treball, l?esmentat complement personal i transitori serà absorbit:   
- Per la millora en el complement de destinació derivat tant de la classificació definitiva del lloc de treball com del canvi d'aquest.   
- Per l'assignació del complement específic previst en l'article 3, apartat 4.   
- Per qualsevol futura minora retributiva que es produesca en l'exercici 1986 i següents:   
A electes de l'absorció prevista en el paràgraf anterior, no es consideraran els triennis, el complement de productivitat ni les gratificacions per serveis extraordinaris.   
5. Als llocs de treball que es classifiquen per primera vegada a partir de l'1 de gener de 1986 se'ls consignaran les mateixes retribucions previstes en els apartats anteriors.   
Segona Contractació temporal  
Durant l'any 1986, i fins que es classifiquen i siguen proveïts els distints llocs de treball de les Conselleries, es podrà contractar pels màxims responsables d'aquests de forma temporal, segons les especialitats i classes més adequades a les necessitats respectives de la normativa d?àmbit estatal per a fomentar la col·locació.   
Aquestes contractacions es realitzaran sempre segons les places i dotacions previstes dins dels diferents programes pressupostaris, tindran una durada màxima de sis mesos, sense cap possibilitat de pròrroga, i seran comunicades a la Conselleria d'Administració Pública.   
Tercera Gestió dels crèdits de l'Entitat Gestora de la Seguretat Social   
Fins que no es regule mitjançant la corresponent norma legal, la nova estructura orgànica i de funcionament de les competències assumides pel RD 264/1985, de traspàs de funcions i serveis de l'INSERSO, s'aplicaran al pressupost d'aquest les normes de caràcter estatal vigents sobre modificació i gestió d'aquest.   
DISPOSICIONS FINALS  
Primera  
D'acord amb allò que disposa l'article 7 de la Llei 2/1983, de 4 d'octubre, per la qual es declaren d'interés general per a la Comunitat Valenciana certes funcions pròpies de les Diputacions Provincials, s'uniran com a annex al Pressupost de la Generalitat per a l'exercici 1986, els pressupostos aprovats per les Diputacions Provincials d'Alacant, Castelló i València, per a aquest mateix any, que seran publicades en el Diari Oficial de la Generalitat Valenciana   
Segona  
S'autoritza el Consell perquè, a proposta del Conseller d'Economia i Hisenda, dicte les disposicions necessàries per al desplegament i l'execució del que preveu aquesta Llei.   
Tercera  
Aquesta Llei entrarà en vigor el dia u de gener de mil nou-cents vuitanta-sis.  
Per tant, ordene que tots els ciutadans, tribunals, autoritats i poders públics als quals pertoque, observen i facen complir aquesta Llei.   
València, 30 de desembre de 1985.   
El President de la Generalitat,  
JOAN LERMA I BLASCO  
ANNEX I  
REGULACIO DE CENTRES GESTORS DE DESPESA QUE S'ACULLEN A LA FORMA DE GESTIO DE CAPITOL II, RECOLLIDA EN L'ARTICLE DEU DE LA LLEI DE PRESSUPOSTOS DE LA GENERALITAT VALENCIANA 1986.   
Secció: Conselleria d'Administració Pública.  
- Institut Valencià de l?Administració Pública.   
Secció: Conselleria de Cultura, Educació i Ciència.  
- Centres d?Educació Preescolar.  
- Centres d?Educació General Bàsica.  
- Centres d?Educació Permanent d'Adultes.  
- Centres d?Educació Especial.  
- Centres de Formació Professional.  
- Centres de Batxillerat.  
- Centres d?Ensenyances Especialitzades.  
- Centres de Professors.  
- Centres de Recursos.  
- Serveis Psicopedagògics Escolars.  
- Guarderies Infantils.  
- Parcs Esportius Laborals.  
- Museus.  
- Biblioteca  
- Arxius.  
- Parcs Esportius.  
- Albergs.  
- Centres Socials.   
Secció: Conselleria de Sanitat i Consum.  
- Centres Comarcals de Salut Comunitària.  
- Centre Regional de Transfusions.   
Secció: Conselleria d'Agricultura i Pesca.  
- Estació de Viticultura i Enologia de Requena.  
- Institut Politècnic de Formació Marítimo-Pesquera del Mediterrani, en Alacant.   
Secció: Conselleria de Treball i Seguretat Social.  
- Comedors de viandants i mixtos.  
- Centres d'acollida d'emergència social.  
- Residències, clubs, pisos d'ancians.  
- Llars i pisos de menors i minusvàlids.  
- Centres de rehabilitació de drogodependents.  
- Gabinets de seguretat i higiene en el treball.  
- Residència de vacances de treballadors.


Còpia Permalink ELI